Лиана Даскалова
Звездна вечер

chitanka.info

Звездици, звездици,

същински пчелици.

кротки и дребни,

пчелици вълшебни,

златни и медени,

сладки за гледане.

Гледам ви, гледам

редом по редом.

Дорде обходя

с поглед небето,

почва да тупка

сънливо сърцето,

вече не трепка

клепка по клепка,

а под звездите

се склапят очите —

лепнат от гледане

сякаш са медени…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.